AIŠKINAMASIS RAŠTAS

Dėl Molėtų rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute 2022-2023 mokslo metams nustatymo

1. Parengto tarybos sprendimo projekto tikslai ir uždaviniai:

 Vadovaudamasi Mokyklų, vykdančių formaliojo švietimo programas, tinklo kūrimo taisyklėmis, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, Savivaldybės taryba iki gegužės 31 d. turi nustatyti 2022-2023 m. m. Molėtų rajono savivaldybės bendrojo ugdymo mokyklų mokinių skaičių kiekvienos klasės sraute ir klasių skaičių kiekviename sraute, Jei sudaromos jungtinės klasės, tai nustato iš kokių klasių sudaroma jungtinė klasė, ir nurodo kiekvienos klasės mokinių skaičių.

 Mokyklų, vykdančių formaliojo švietimo programas, tinklo kūrimo taisyklių (toliau – Taisyklių), patvirtintų Lietuvos Respublikos Vyriausybės 2011 m. birželio 29 nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ 25.7 papunktyje nurodyta, kad „Klasės, tam tikrais atvejais jungtinės klasės sudaromos mokslo metams taip, kad užtikrintų bendrųjų ugdymo programų ir bendrųjų ugdymo planų įgyvendinimą ir atitiktų klasių, jungtinių klasių bendrosiose bendrojo ugdymo mokyklose sudarymo kriterijus, nurodytus Taisyklių 1 priede, ir klasių, jungtinių klasių bendrojo ugdymo mokyklose specialiųjų ugdymosi poreikių turintiems mokiniams sudarymo kriterijus, nurodytus Taisyklių 2 priede....“.

 „... Savivaldybės mokykloje iš visų klasių, kuriose mokoma pagal pagrindinio ugdymo programą, mažesnis mokinių skaičius už Taisyklių 1 priede nustatytą mažiausią mokinių skaičių gali būti tik vienoje klasėje tuo atveju, kai savivaldybės mokyklos savininkas (dalyvių susirinkimas) bendrojo ugdymo mokyklai papildomai skiria mokymo lėšų (išskyrus mokymo lėšas, skiriamas iš Lietuvos Respublikos valstybės biudžeto) tiek, kiek jų skiriama iš Lietuvos Respublikos valstybės biudžeto atitinkamai klasei, turinčiai nustatytą mažiausią mokinių skaičių pagal Lietuvos Respublikos Vyriausybės patvirtintą Mokymo lėšų apskaičiavimo, paskirstymo ir panaudojimo tvarkos aprašą.“

„...Jeigu savivaldybės ir valstybinės mokyklos klasėje, jungtinėje klasėje yra mažesnis mokinių skaičius už Taisyklių 1 priede nustatytą mažiausią mokinių skaičių, tokiai klasei, jungtinei klasei mokymo lėšos iš Lietuvos Respublikos valstybės biudžeto neskiriamos, išskyrus šiuos atvejus, kai mokymo lėšos iš Lietuvos Respublikos valstybės biudžeto skiriamos pagal Lietuvos Respublikos Vyriausybės patvirtintą Mokymo lėšų apskaičiavimo, paskirstymo ir panaudojimo tvarkos aprašą: klasėms, kuriose mokoma pagal pradinio ugdymo programą, jei iš jų sudaroma jungtinė klasė; ...“

„...Jeigu savivaldybės ar valstybinėje gimnazijoje yra mažesnis klasių, kuriose mokoma pagal akredituotą vidurinio ugdymo programą, skaičius už Taisyklių 1 priede nustatytą mažiausią tokių klasių skaičių, tokioms klasėms mokymo lėšos iš Lietuvos Respublikos valstybės biudžeto neskiriamos.“

Taisyklių 1 priede nurodyta, kad mažiausias mokinių skaičius klasėse – 8.

Mokymo lėšų apskaičiavimo, paskirstymo ir panaudojimo tvarkos aprašo (toliau – Aprašas), patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ 4 priede nurodyta, kad

1-4 kl. (kai 5-7 mokiniai klasėje) 0,5 sąlyginės klasės dydžiui lėšos bus skiriamos, o Savivaldybės turės prisidėti 0,5 dalimi šiai klasei išlaikyti.

 Gimnazijos III ir IV klasėse turi būti nemažiau kaip 12 mokinių. Esant mažesniam mokinių skaičiui mokymo lėšos iš Lietuvos Respublikos valstybės biudžeto neskiriamos.

1. Siūlomos teisinio reguliavimo nuostatos:

Sprendimu siūloma nustatyti Molėtų rajono savivaldybės bendrojo ugdymo mokyklose mokinių skaičių kiekvienos klasės sraute ir klasių skaičių kiekviename sraute 2022-2023 mokslo metams, pagal kurį mokyklos galės formuoti klases, planuoti lėšas.

3. Laukiami rezultatai:

Teigiama: mokyklų bendruomenės žinos kiek klasių ir kokios bus formuojamos jų mokykloje 2022 -2023 mokslo metams.

Neigiamų: nepilnas klases reikia finansuoti iš Savivaldybės biudžeto.

1. Lėšų poreikis ir jų šaltiniai:

Valstybės biudžeto lėšos.

Mokykloje suformavus nepilnas klases dalį lėšų mokinių ugdymui turės pridėti Savivaldybė iš savo biudžeto. Alantos gimnazijoje suformavus nepilną IV gimnazijos klasę, Giedraičių A.Jaroševičiaus gimnazijos Joniškio skyriuje 1 ir 3 jungtinė klasę reikės pridėti 51800 eirų.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų r. Alantos gimnazijoje nesusiformavus pilnai (12 mokinių) IV gimnazijos klasei iš Savivaldybės biudžeto reiktų pridėti 39000 eurus mokinių ugdymui.

Molėtų r. Giedraičių Antano Jaroševičiaus gimnazijos Joniškio skyriaus nepilnai pradinei klasei reikės pridėti 12800 eurų.